Клингони

Направо към търсенето

Клингони

tlhIngan
 Основател
 Планета
 Столица
 Език
 Валута
 Свързани организации

**Клингоните** са извънземна раса от планетата Кронос във фантастичната вселена на Стар Трек.

## Съдържание

* 1 Физиология
* 2 История
* 3 Култура
* 4 Известни клингонци
	+ 4.1 Уикипедия на клингонски
	+ 4.2 Подобни статии
	+ 4.3 Външни препратки

## Физиология[редактиране | редактиране на кода]

Клингоните са хуманоиди, с мощна мускулатура, по-големи са и са по-силни от хората.

Имат вертикално разположена изпъкнала кост на лицето си. Тази черта е генетичен белег на вида, като тя е различна за различните индивиди.

Вътрешната им анатомия е различна от тази на хората. Клингоните имат два черни дроба, две сърца с осем камери, 23 ребра, три бели дроба и няколко стомаха. Благодарение на анатомията си те са много издръжливи.

Клингоните имат нищожни знания за своята биология, а медицината им е много малко развита. Това се обяснява най-добре с техните военни традиции.

Клингоните нямат слъзни жлези, въпреки че се споменава как Кейлъс, в тъгата си „създал океан от сълзите си“.

## История[редактиране | редактиране на кода]

Клингоните са едни от първите извънземни раси, с които земляните осъществяват контакт. Те също са и едни от враговете на Обединената Федерация от планети в Стар Трек: Оригиналният сериал.

По-късно Федерацията и Клингонската империя сключват мир.

Историята на Клингоската империя е препълнена с интриги.

Около 1500, империята е създадена от воина Кейлъс Назабравимия; той успява да обедини народа, след като убива брат си, тиранина Морат, с меча на честта за клингоните – батлет.

През 2151, се осъществява първият контакт между хората и клингоните.

През 2292, алиансът между Клингонската империя и Ромуланската звездна империя се разпада.

През 2293, Праксис, една от луните на Кронос, е почти изцяло разрушена от гигантска експлозия – тогава тя е играела важна роля в енергийната продукция на клигоните. Подписването на споразумението на Китомер осигурява мира между Клингонската империя и Федерацията.

През 2346, Ромуланите избиват 4000 клингонски колониста на планетата Китомер.

През 2369, клонинг на Кейлъс получава почетната титла *Император на клингонския народ*.

## Култура[редактиране | редактиране на кода]

Клингонската империя притежава собствена култура, език и технология, предимно военно ориентирана.

Характерни черти на клингоните са агресивността им и чувството им за чест.

Обществото им е организирано според феодална система. Съставено е от кланове, всеки известен със своите военни постижения. Високопоставените семейства от тези кланове образуват Клингонския главен съвет, управляващия орган на родната им планета.

Животът на клингоните е ръководен от много ритуали. Неспазването на тези ритуали и традиции опозорява не само клингонското общество, но за поколения напред и семейството на този, който ги е пренебрегнал.

Клингоните са длъжни да умрат с чест, т.е. в битка. По този начин те ще могат да преминат през портите на Сто-во-кор който, според митологията им, представлява клингонският рай.

# ==

## Известни клингонци[редактиране | редактиране на кода]

### Уикипедия на клингонски[редактиране | редактиране на кода]

* Горкон: Канцлер на Клингонския главен съвет до 2293.
* Гоурон: Канцлер на Клингонския главен съвет.
* Кор: важен военен лидер от края на XXIII век.
* Колот: легендарен воин и важен военен лидер от края на XXIII век.
* Б'Елана Торес: на половина човек, на половина клингонка, инженер на борда на *Вояджър*.
* Уорф: Офицер от Старфлийт от края на XXIV век.